Гизела Мауермајер
Гизела Мауермајер (, Минхен 24. новембар 1913 — Минхен 9. јануар 1995) бивша је немачка атлетска репрезентативка, олимпијска победница у бацању диска на Олимписким играма 1936. у Берлину.

Биографија 
Када је имала 18 година, постала је чланица НСДАП и добила место председника Минхенског друштва за интересе жена.Следећег лета почела је да се бави атлетиком у минхенском клубу „Нимфенбург”, а тренер јој је био Јозеф Цахмајер.

На Светским женским играма [1934]. и победила је у бацању кугле, постављајући светски рекорд од 13,67 м, била је друга у бацању диска (40,65 м) а и у петобоју је поставила рекорд од 377 бодова.

Ови резултати обезбедили су јој место у немачком тиму на предстојећим Олимпијским играма 1936. године. Али пошто ни бацање кугле, ни петобој нису били на олимпијском програму, она се фокусирала на бацање диска и на крају је постала олимпијска победница резултатом 47,63 м што је био и олимпијски рекорд.

На Европском првенству 1938. у Бечу, победила је у бацању диска са 44,80 м и друга у бацању кугле од 13,27 м. Исте године запослила се у гимназији у Минхену, као наставник физичког васпитања. Године 1942. завршила је своју спортску каријеру.

Због своје нацистичке прошлости након рата, Гизела Мауермајер је отпуштена из гимназије и дуго је остала без посла. Затим је студирала биологију, а од 1954. до 1975. године водила је библиотеку Зоолошке државне колекције у Минхену.

Године 1951. Мауермајер је била један од суоснивача првог женског одбора немачког спортског друштва и била активан члан до 1967. НОК Савезне Републике Немачке изабрао ју је за његовог почасног члана, а касније је укључила у његов Савет ветерана, чији је члан била до своје смрти. Осим тога, на оснивачком састанку Одбора немачке фондације за подршку спорту, одржаном 12. јула 1967. године, постала је члан НОК-а.

Референце

Спољашње везе 

 Профил и олимпијски резултати Гизеле Мауермајер на sports-reference
 Биографија Гизеле Мауермајер на fembio.org

Рођени 1913.
Умрли 1995.
Немачки атлетичари
Бацачи кугле
Бацачи диска
Петобојке
Атлетичари на Летњим олимпијским играма 1936.
Немачки олимпијци на Летњим олимпијским играма 1936.
Освајачи медаља на Летњим олимпијским играма 1936.
Освајачи олимпијских медаља у атлетици, бацање диска за жене
Освајачи златних олимпијских медаља за Немачку
Олимпијски победници у атлетици
Европски прваци у атлетици
Светски рекордери у атлетици
Освајачи медаља на Европском првенству у атлетици на отвореном 1938.